अनुपमालाई पुरुष र महिला भनेर छुट्याउन नपरोस् जस्तो लाग्छ । नेपालमा रहेका २८ वटा वाणिज्य बैङ्कहरूमा २७ वटामा पुरुष सीईओ नै छन् भने एक मात्र महिला सीईओ अनुपमा छिन् । धेरैजसो स्थापित भइसकेका सीईओ छन्, धेरै त उनीसँगै काम गरेका साथीहरूनै छन् । ‘मेरो पर्फर्मेन्सले नै मेरो स्थायित्व जनाउने पक्का छ । त्यसैले म सबैसँग फाइट गर्न सक्षम छु’, अनुपमाको खेलाडी आवाज हो यो, जुन असाध्यै बोल्ड सुनिन्छ ।
